 Universitățile nipone s-au adaptat pandemiei. Ce spune un român care studiază în Japonia.
Universităţile din Japonia s-au adaptat rapid la predarea online. Robert, student: Dinainte de pandemie, totul era foarte bine sistematizat. Sunt peste 300.000 de studenţi internaţionali în Japonia. Te costă cam 4000 de euro un an de studiu la o universitate din Japonia.
Studiile în Europa sau peste ocean nu mai sunt o noutate, însă cele din anumite țări asiatice pot fi numite așa. De exemplu, Japonia.Robert Pitiş este student de 2 ani în, probabil, cea mai tehnologizată ţară din lume. Acum urmează specializarea de Business Administration la Universitatea din oraşul Kobe.Deşi cursurile sunt exclusiv online, studenţii s-au adaptat rapid. În plus, profesorii şi-au modificat modul de predare în aşa fel încât totul să fie cât mai eficient.Robert Pitiș, student în Japonia: "De la început aveam un sistem online foarte bine pus la punct. Nu era pentru cursuri online dar de exemplu să-ţi alegi clasele, să afli mai multe informaţii despre profesori. Totul era foarte bine sistematizat."Activitățile extracuriculare din cadrul societăților și al cluburilor sunt încurajate de instituțiile de învățământ nipone.Robert Pitiș: "Studentul îşi împarte viaţa între facultate şi aceste cluburi. Totul se axează pe aceste cluburi în principal. Sunt foarte importante când te duci să-ţi cauţi un job. Cam toţi angajatorii or să te întrebe în ce fel de club ai fost."Robert a avut noroc şi a prins o bursă care îi acoperă atât taxele de studiu, cât şi acomodarea. Un an de studiu costă cam 4000 de euro.